《送刘年基高士还江东，兼柬张一无二首 其一》
元代·郑元祐

剑寒秋水客东归，堂上慈亲白发稀。棂具定无璊玉璏，线痕犹是紫烟衣。

蜂营崖蜜花争发，鹿养春茸蕨正肥。自古山林有甘脆，何妨物色报春晖。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。